ΓΡΑΠΤΗ ΕΡΩΤΗΣΗ E-2008/99

υποβολή: Rosa Migulez Ramos (PSE) προς την Επιτροπή

(9 Νοεμβρίου 1999)

Θέμα: Η αλιεία στον Γύρο της Χιλιετίας

Η ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο ως προς τη στάση της Ευρωπαϊκής Ένωσης στον Γύρο της Χιλιετίας του Παγκόσμιου Οργανισμού Εμπορίου (COM 1999 331 τελικό) δεν περιέχει καμία ρητή αναφορά στην αλιεία ούτε στην Κοινή Πολιτική Αλιείας. Αντιθέτως, οι κυβερνήσεις της Αυστραλίας, των Ηνωμένων Πολιτειών, των Φιλιπίνων, της Ισλανδίας, της Νορβηγίας, της Νέας Ζηλανδίας και του Περούπέβαλαν ανακοίνωση στον Παγκόσμιο Οργανισμό Εμπορίου σχετική με επιδοτήσεις της αλιείας, η οποία, πέραν του περιεχομένου του ίδιου του εγγράφου, συνιστά σοβαρή απειλή για την Κοινή Αλιευτική Πολιτική και τον κοινοτικό τομέα της αλιείας.

Οι ανωτέρω κυβερνήσεις, επί τη βάσει ορισμένων ανεδαφικών αιτιολογικών σκέψεων και επιστημονικών στοιχείων σχετικά με περιοχές και στόλους, προτείνουν «στο πλαίσιο των προσεχών διαπραγματεύσεων του ΠΟΕ, τα Μέλη να αποφασίσουν την κατάργηση των επιδοτήσεων οι οποίες προωθούν μίαπερβολική ικανότητα του τομέα της αλιείας, δεδομένου ότι στρεβλώνουν το εμπόριο, βλάπτουν σοβαρά την βιώσιμη εκμετάλλευση των πληθυσμών των ιχθύων και παρεμποδίζουν την βιώσιμη ανάπτυξη».

Εκτιμώντας τον επισφαλή χαρακτήρα του κοινοτικού αλιευτικού τομέα και των ζωνών που εξαρτώνται από την αλιεία, ο Γύρος της Χιλιετίας ενδέχεται να έχει σοβαρές επιπτώσεις επ' αυτού, σε περίπτωση που η Ευρωπαϊκή Ένωση δεν αναλάβει αποφασιστικά την προστασία της αλιείας μας.

Ποιά είναι η θέση του Συμβουλίου ως προς την αλιεία ενόψει του Γύρου της Χιλιετίας;

Ποιά είναι η άποψη του Συμβουλίου όσον αφορά την ανακοίνωση των ανωτέρω κυβερνήσεων σχετικά με τις επιδοτήσεις για την αλιεία;

Πώς σκοπεύει το Συμβούλιο να προστατεύσει τον κοινοτικό τομέα της αλιείας ενόψει της 3ης Υπουργικής Διάσκεψης του Σήατλ;

Σκοπεύει να προβάλει τα κοινωνικά, περιβαλλοντικά καιγειονομικά θέματα έναντι των αποκλειστικά βιομηχανικών θεμάτων;

Εξ' άλλου, ο Επίτροπος κ. Fischler ανεκοίνωσε στην Γεωργική κθεση της Βερόνας τη δημιουργία ενός «Φόρουμ ΠΟΕ» για την προστασία του ευρωπαϊκού μοντέλου γεωργίας, με εκπροσώπους γεωργικών ομοσπονδιών, μεταποιητών, καταναλωτών, περιβαλλοντολόγων, κλπ. Προτίθεται ο Επίτροπος κ. Fischler να ανακοινώσει τη δημιουργία και άλλου ανάλογου φόρουμ για την αλιεία;

Απάντηση του κ. Fischler εξ ονόματος της Επιτροπής

(30 Νοεμβρίου 1999)

Στην ανακοίνωσή της για την προσέγγιση της Ένωσης ενόψει του κύκλου της Χιλιετίας του Παγκόσμιου Οργανισμού Εμπορίου (ΠΟΕ) της 8ης Ιουλίου 1999, η Επιτροπή καθόρισε το κοινοτικό πρόγραμμα για τον κύκλο αυτό. Το πρόγραμμα αυτό καλύπτει μια σειρά τομέων, όπως είναι η γεωργία και οιπηρεσίες, οι τελωνειακοί δασμοί για τα μη γεωργικά προϊόντα, οι επενδύσεις, ο ανταγωνισμός, η διευκόλυνση του εμπορίου και οι σχέσεις μεταξύ του εμπορίου και του περιβάλλοντος.

Σύμφωνα με την Επιτροπή, τα δασμολογικά θέματα του τομέα της αλιείας θα έπρεπε να συζητηθούν στο πλαίσιο δασμολογικών διαπραγματεύσεων για τα μη γεωργικά προϊόντα.

Όσον αφορά τους δασμούς, η Επιτροπή είναιπέρ μιας συνολικής δασμολογικής διαπραγμάτευσης με στόχο τη μείωση των δασμών, την εξάλειψη των «pics» και την εναρμόνιση των δασμολογικών διαρθρώσεων. Ο καθορισμός δασμολογικών εκτιμήσεων (χαμηλά, μέσα καιψηλά ποσοστά) στις οποίες θα έπρεπε να εμφανίζονται όλοι οι δασμοί θα προσέφεραν έναν ορισμένο βαθμό ευελιξίας που θα επέτρεπε τη διατήρηση ενός ευλόγου επιπέδου προστασίας για τα προϊόντα που συμβάλλουν περισσότερο στη διατήρηση του εισοδήματος των παραγωγών μας και τα οποία συνεχίζουν να αποτελούν τη βάση της οικονομικής δραστηριότητας ορισμένων παράκτιων περιοχών της Κοινότητας.

Όσον αφορά τις επιδοτήσεις του τομέα της αλιείας και τις επιπτώσεις τους στο εμπόριο, στην κατάσταση των αλιευτικών πόρων και στο περιβάλλον, δεν είναι καθόλου βέβαιο ότι το θέμα αυτό θα εμφανιστεί στο πρόγραμμα εργασίας του κύκλου της Χιλιετίας του ΠΟΕ. Η Επιτροπή εξέφρασε πρόσφατα, στο πλαίσιο συζητήσεων της Επιτροπής για το Εμπόριο και το Περιβάλλον του ΠΟΕ, τηνποστήριξή της στις εργασίες του Οργανισμού Τροφίμων και Γεωργίας των Ηνωμένων Εθνών (FAO) και ιδιαίτερα του διεθνούς σχεδίου δράσης για τη διαχείριση της αλιευτικής ικανότητας. Πράγματι, η ανάλυση από τον οργανισμό αυτό των παραγόντων που μπορούν να έχουν επιπτώσεις στην αλιευτική ικανότητα (έλλειψη ελέγχου επί του στόλου, μη βιώσιμη διαχείριση της αλιείας) αποτελεί απαραίτητη προϋπόθεση για κάθε συζήτηση στο πλαίσιο του ΠΟΕ σχετικά με την ενδεχόμενη σχέση μεταξύ επιδοτήσεων, πλεονάζουσας αλιευτικής ικανότητας καιπερεκμετάλλευσης των πόρων.

Όσον αφορά τηνπεράσπιση των κοινοτικών συμφερόντων στον τομέα της αλιείας, η Επιτροπή θα μεριμνήσει ώστε τα αποτελέσματα της διαπραγμάτευσης να είναι ισορροπημένα τόσο όσον αφορά τους δασμούς όσο και τους άλλους τομείς διαπραγμάτευσης. Θα ενεργήσει στο πλαίσιο της εντολής διαπραγμάτευσης που θα της δοθεί από το Συμβούλιο.

Όσον αφορά την πρόταση του Αξιότιμου Μέλους του Κοινοβουλίου να δημιουργηθεί ένα «Φόρουμ ΠΟΕ» για την αλιεία καθώς και για την γεωργία, η Επιτροπή θα την εξετάσει ανάλογα με το πεδίο των διαπραγματεύσεων του ΠΟΕ όσον αφορά τον τομέα της αλιείας, το οποίο θα αποφασιστεί κατά την Υπουργική Διάσκεψη του Seattle.